Beuvry
Beuvry a zo ur gumun eus departamant ar Pas-de-Calais (Bro-C'hall).

Istor

kantved 
 Brezel-bed kentañ hag Eil Brezel-bed: roet eo bet ar mendalennoù Kroaz-brezel 1914-1918 ha Kroaz-brezel 1939-1945 da Beuvry.
 Emgannoù a voe e dibenn miz Mae 1940. Difennet e voe Beuvry gant un nebeud Gallaoued ha Breizhveuriz. D'ar 24 ha 25 a viz Mae 1940, e voe drouklazhet annezidi ha repuidi deut eus Belgia, 67 en holl, gant an SSed e karter Le Quesnoy. Fuloret e voe an SSed dre ma voe dalc'het penn oute gant soudarded Bro-C'hall ha Breizh-Veur. An dorfedourion a oa soudarded eus an 3de Rann SS Totenkopf. C'hwec'h ezel eus ar Rezistañs FTPF eus Beuvry a voe lazhet en emgannoù pe fuzuilhet gant an Alamaned. Pemzek gwaz eus ar gumun a varvas er c'hampoù-bac'h.
 Kendeuzet e oa bet kumunioù Beuvry ha Béthune e 1993. Diwar goulenn keodediz Beuvry eo bet distaget an div gumun e 1997 en-dro.

Monumantoù ha traoù heverk

Bezioù milourel ar C'hommonwealth

Bezioù ar C'hommonwealth e bered ar gumun 

Marvet int e-pad ar Brezel-bed kentañ. Implijet eo bet adalek miz Du 1914 betek miz Eost 1916. Digoret e voe an astenn e miz Meurzh 1916; implijet e voe betek miz Here 1918. Goude an arsav-brezel e voe degaset bezioù eus an tachennoù-emgann eus bro Béthune. Er vered emañ bez ar "Private" J. Archibald, 17th Bn. Royal Scots, fuzuilhet d'ar 4 a viz Even 1916 evit bout dizertet.

Bered ar C'hommonwealth: Gorre British and Indian Cemetery 

Ur vered ag ar Brezel-bed kentañ eo. Al lodenn indian a voe digoret en diskar-amzer 1914 ha serret e miz Here 1915, pa voe kuitaet Frañs gant ar C'horf Indian. Dalc'het e voe d'ober gant ar vered betek miz Ebrel 1918. Ar 55th (West Lancashire) Division a zalc'he an talbenn a-raok hag e-pad tagadenn alaman an nevez-amzer: implijout a reas al lodennoù V ha VI. Diwezhatoc'h e voe degaset un nebeud bezioù eus Gorre ha "Mesplaux Farm", e-tal Locon.

Douaroniezh

Emdroadur ar boblañs 1793-2007

Melestradurezh

Tud dibar

Liammoù diavaez

Dave ha notennoù

Kumunioù Pas-de-Calais
Bezioù-brezel ar C'hommonwealth e Pas-de-Calais
Kroaz-brezel 1914-1918 (kumunioù Pas-de-Calais)
Emgann Dukark